O‘zjan Denizning sudi bo‘ldi, “Elchining qizi”ga yangi aktyor qo‘shildi, turmushga chiqmay farzand ko‘rishni istagan aktrisa. Turk kinosi yangiliklari (foto)

Turk kinosi olamida ro‘y berayotgan aktyor va aktrisalar bilan bog‘liq yangiliklarni e’tiboringizga havola etamiz.

Burju Ozberk turmushga chiqishga shoshilmayapti, ammo ona bo‘lishga tayyor. Aktrisa buning tibbiy tomondan yechimi borligi haqida o‘ylayotganini tan oldi. “Afsuski, biz ayollar biologik nuqtayi nazardan birozgina omadsizmiz va ma’lum yoshdan keyin farzand ko‘rish imkoniyati kamayadi. Men 31 yoshdaman va hozircha turmush qurish niyatim yo‘q. Ammo, bolamni otasiz ham dunyoga keltirishim mumkin”,  − deydi Burju.

Jem Yilmaz ofisidan chiqayotganida jurnalistlar qurshovida qoldi. Komik aktyor kula: “U keladi, Jem Yilmaz keladi!” deya takrorlagan. Ammo jurnalistlar tomonidan berilgan barcha savollarni javobsiz qoldirgan.

Fahriye Evjen o‘zining yangi surati bilan bo‘lishdi. Demak, tomoshabinlarni yangi loyiha kutayotgani aniq. Xabarlarga ko‘ra, aktrisa taniqli prodyuserlik kompaniyasi bilan yoz oylarida suratga olinadigan serial uchun shartnoma imzolagan. Serial 10 qismdan iborat bo‘lib, buning uchun aktrisaga 130 ming turk lirasi to‘lanadi. Bu esa taxminan 18 254 dollarni tashkil etadi.

Jan Yaman italiyalik sevgilisi Diletta Leotta bilan tushgan suratini bo‘lishdi va “Xavfli juftlik” deya izoh qoldirdi.

Serkan Chayog‘luning “Bir zamonlar Kiprda” serialidagi yangi obrazi.

O‘zjan Deniz va Feyza Aktanning farzandi masalasi bo‘yicha birinchi sud majlisi bo‘lib o‘tdi. Unda Feyza jurnalistlarga o‘z huquqlarini oxirigacha himoya qilishini ma’lum qilgan. Jarayon yopiq tarzda o‘tkazilgan. Kichkina Kuzey kim bilan qolishi hozircha noma’lum.

“Elchining qizi” serialida aktyorlar tarkibi yana bittaga ko‘paydi. Aktyor Ferit Aktug loyihaga qo‘shildi.

Barish Arduch jurnalistlarning savollariga javob berish jarayonida o‘z roli va yangi loyihadan ta’sirlanganini aytib o‘tdi. Ma’lumotlarga ko‘ra, aktyor Netflix platformasi uchun “Klub” serialida suratga tushishni boshlagan. Loyihada aktyor Ismet ismli taksi haydovchisi obrazida namoyon bo‘ladi. Shuningdek, Barish Gupse Ozay bilan baxtli turmushi va ota-ona bo‘lish niyatida ekanligini, ammo har narsaning o‘z vaqti borligini ham qo‘shimcha qilgan.

Sitare Akbash “Ramo” serialining aktyorlar tarkibiga qo‘shildi.

O‘zge Gurel 2021-yil 5-fevral kuni 34 yoshni qarshilaydi. Aktrisa muxlislaridan saraton bilan kasallangan bemorlarga yordam berish uchun xayriya mablag‘ ajratishni so‘ragan.

Somera ijtimoiy reyting agentligi ma’lumotlariga ko‘ra, eng ko‘p muhokama qilingan qahramon va juftliklar.